### **Салық тіркелімдерінің нысандарын жасау ережелері**

### **Инвестициялық салық преференцияларын қолдану бойынша салық тіркелімінің нысанын жасау**

8. Инвестициялық салық преференцияларын қолдану бойынша салық тіркелімінің нысаны шегерімге жатқызылуы тиіс преференция объектілерінің құнын айқындауға арналған.

      9. "Инвестициялық преференциялар бойынша шегерімдер" кестесінде:

      1) 1-бағанда – жолдың реттік нөмірі;

      2) 2-бағанда – преференция объектісінің (негізгі құралдың) атауы;

      3) 3-бағанда – негізгі құралды (ол болған жағдайда) пайдалануға енгізу күні;

      4) 4-бағанда – Қазақстан Республикасының инвестициялар туралы заңнамасына сәйкес 2009 жылғы 1 қаңтарға дейін жасалған келісімшарттар бойынша инвестициялық жоба шеңберіндегі келісімшарттың нөмірі мен күні;

      5) 5-бағанда – жасасқан келісімшартқа сәйкес инвестиция беру кезеңінің (жылының) басталу және аяқталу кезеңдері;

      6) 6-бағанда – преференция объектісінің (негізгі құралдың) және (немесе) шегерімге жатқызылуы тиіс қайта құруға, жаңғыртуға жұмсалған шығыстар құны. Осы бағанның қорытынды шамасы салық кезеңі ішінде салық тіркелімінің осы бағанында көрсетілген барлық шамаларды жиынтықтау арқылы соңғы жолда айқындалады;

      7) 7-бағанда – преференция объектісінің (негізгі құралдың) және (немесе) салық кезеңінде шегерімге жатқызылған қайта құруға, жаңғыртуға жұмсалған шығыстар құны. Осы бағанның қорытынды шамасы салық кезеңі ішінде салық тіркелімінің осы бағанында көрсетілген барлық шамаларды жиынтықтау арқылы соңғы жолда айқындалады;

      8) 8-бағанда – преференция объектісінің (негізгі құралдың), және (немесе) келесі салық кезеңінде 6-бағанның тиісті жолдарына көшірілуі тиіс, тиісті жолдардың 6 және 7-бағандарында көрсетілген шамалардың айырмасы ретінде айқындалатын преференциялар қолданысының мерзімі ішіндегі қайта құруға, жаңғыртуға жұмсалған шығыстардың қалдық құны көрсетіледі. Осы бағанның қорытынды шамасы салық кезеңі ішінде салық тіркелімінің осы бағанында көрсетілген барлық шамаларды жиынтықтау арқылы соңғы жолда айқындалады.

      10. Егер салық тіркелімінде қате деректер көрсетілген жағдайда, қателерді түзеу салық тіркелімі жолдарының тек өзгеріс және (немесе) толықтыру енгізілетін нөмірлері ғана толтырылатын және көрсетілетін салық тіркелімінің нысанын (бұдан әрі - қосымша салық тіркелімі) жасау жолымен жүзеге асырылады.

      Салық тіркеліміне өзгеріс және (немесе) толықтыру енгізу жіберілген қателіктердің сипатына қарай мынадай тәртіппен жүргізіледі:

      1) салық тіркелімінің 2, 3, 4 немесе 5-бағандарында қателіктер табылған жағдайда қосымша салық тіркелімінде тиісті деректемелер көрсетіледі. Бұл ретте, егер қате бір немесе бірнеше бағанда жіберілген жағдайда қосымша салық тіркелімінде көрсетілген бағандардың барлығының деректемелері көрсетіледі;

      2) салық тіркелімінің 6, 7 немесе 8-бағандарында қателіктер табылған жағдайда:

      қосымша салық тіркелімінің 2, 3, 4 және 5-бағандарында салық тіркелімінің 2, 3, 4 және 5-бағандарының деректемелері көрсетіледі;

      қосымша салық тіркелімінің 6, 7 немесе 8-бағандарында салық тіркелімінің 6, 7 немесе 8-бағандарында көрсетілген сомалармен салыстыру бойынша анықталған айырма сомасы көрсетіледі.

      Салық тіркелімінің 6, 7 немесе 8-бағандарының мәндерін азайтуға бағытталған өзгерістер енгізу кезінде анықталған айырма сомасы қосымша салық тіркелімінің 6, 7 немесе 8-бағандарында "-" алу белгісімен көрсетіледі;

      3) салық тіркеліміне қосымша тіркелген актив енгізу қажет болған жағдайда, қосымша салық тіркелімі осы Қағидалардың 9-тармағына сәйкес жасалады. Бұл ретте мұндай қосымша салық тіркелімінде толықтырулар енгізілетін кезең үшін салық тіркеліміндегі соңғы жолдың нөмірінен кейінгі жолдың нөмірі көрсетілуі қажет.

      11. Егер бұрын қосымша салық тіркелімдері жасалған салық тіркеліміне қосымша салық тіркелімі жасалса, онда соңғысы бұрын ұсынылған қосымша салық тіркелімдері ескеріле отырып жасалады.

      12. Қосымша салық тіркеліміне жазбаша негіздеме қоса беріледі, оған қосымша салық тіркелімін жасаған тұлғалар қол қояды және салық төлеушінің мөрімен куәландырылады (ол болған кезде, дара кәсіпкерлік субъектілеріне жататын заңды тұлғаларды қоспағанда):

      1) салық тіркеліміне өзгерістердің және (немесе) толықтырулардың енгізілу себептері;

      2) негізгі құралды (ол болған кезде) пайдалануға енгізу күні;

      3) келісімшарттың (ол болған кезде) нөмірі мен күні;

      4) салық тіркелімінің өзгерістер енгізілетін жолдарының нөмірлері;

      5) жазбаша негіздеменің жасалған күні көрсетіле отырып, қоса беріледі.

      Ескерту. 12-тармақ жаңа редакцияда – ҚР Премьер-Министрінің Бірінші орынбасары – ҚР Қаржы министрінің 31.10.2019 [№ 1197](https://adilet.zan.kz/kaz/docs/V1900019553#z20) (алғашқы ресми жарияланған күнінен кейін күнтізбелік он күн өткен соң қолданысқа енгізіледі) бұйрығымен.